د هالېنډ په رېل گاډي حمله کې درې کسان وژل شوې دي
مامورینو شک څرگند کړی چې په حمله کې ٣٧ کلن ترک نژاد کس ککړ دی. پولیس د مشکوک تن شناخت د گوکمان تنش په نوم کړی دی
د هالېنډ په اوتریخت ښار کې په یو رېل گاډي حمله کې درې کسان وژل شوي او نهه نور زخمیان دي او د اوتریخت ښاروال وویل په حمله کې د ترهگرۍ امکان نشي رېدېلی. د اوتریخت ښاروال جان وېن زنین وویل په زخمیانو کې درې کسان سخت ژوبل شوې دي. هغه وویل په حمله کې د ترهگرۍ امکان موجود دی، یو حمله کونکی پکې شامل و خو د نورو کسانو د ککړتیا امکان هم شته. مامورینو شک څرگند کړی چې په حمله کې ٣٧ کلن ترک نژاد کس ککړ دی. پولیس د مشکوک تن شناخت د گوکمان تنش په نوم کړی دی. د دې نه وړاندې د اېسوسي اېټډ پرېس خبري ادارې په خپل رپورټ کې وویل پولیس د رېل گاډي سره نژدې هغه ځای سپینه خیمه لگولې وه چرته چې یو تن په ځمکه پروت و. پولیس وویل د گل، دوشنبې، په سحر په رېل گاډي کې د شوو ډزو له امله گڼ شمېر کسان زخمیان شوې دي. د ډزو وروسته مسلح پولیس د پېښې ځای ته ورسیدل او سیمه یې محاصره کړه. د هالېنډ وزیراعظم مارک رټ صورتحال د تشویش وړ وبللو او د ترهگرۍ خلاف د هېواد رابطه کار وویل د هغه ډله په صورتحال غور کوي. په سمدستي توگه د چا د گرفتارۍ رپورټ مخې ته نه دی راغلی. ای پي وايي پولیس په رېل گاډي د ډزو په لړ کې د مسلح تن لټون پېل کړې دی.